BEAUTY วิ่งแรง 2 วันพุ่ง 7% นลท.ซื้อเก็งกำไรหลังราคารูดหนัก โบรกฯเชียร์ซื้อเป้า 12.10 บ.
BEAUTY วิ่งแรง 2 วันพุ่ง 7% นลท.ซื้อเก็งกำไรหลังราคารูดหนัก โบรกฯเชียร์ซื้อเป้า 12.10 บ. ล่าสุด ณ เวลา 10.20 น. อยู่ที่ 10.20 บาท หรือ 0.40 บาท หรือ 4.08% สูงสุดที่ 10.20 บาท ต่ำสุดที่ 9.95 บาท ด้วยมูลค่าซื้อขาย 358.71 ล้านบาท
10 ต.ค. 2561

ผู้สื่อข่าวรายงานว่า บริษัท บิวตี้ คอมมูนิตี้ จำกัด (มหาชน) หรือ BEAUTY ล่าสุด ณ เวลา 10.20 น. อยู่ที่ 10.20 บาท หรือ 0.40 บาท หรือ 4.08% สูงสุดที่ 10.20 บาท ต่ำสุดที่ 9.95 บาท ด้วยมูลค่าซื้อขาย 358.71 ล้านบาท

ทั้งนี้ ราคาหุ้น BEAUTY ปรับตัวขึ้น 2 วันติด นับตั้งแต่ราคาหุ้นอยู่ที่ 9.55 บาท เมื่อวันที่ 8 ต.ค.2561 นับเป็นการปรับตัวขึ้น 6.81%โดยคาดว่านักลงทุนเข้าซื้อเก็งกำไรหลังราคาปรับตัวลงอย่างต่อเนื่องก่อนหน้านี้
ด้าน บล.ซีจีเอส-ซีไอเอ็มบี ระบุในบทวิเคราะห์ แนะนำ “ซื้อ” BEAUTY พร้อมให้ราคาเป้าหมาย 12.10 บาท/หุ้น ตามวิธี DCF (WACC 7.7%)  ทั้งนี้ยังเล็งเห็น Downside Risk ต่อประมาณการจากการที่จีนหันมาปราบปรามธุรกิจ daigou
อย่างไรก็ตามเชื่อว่าการปราบปรามธุรกิจ daigou และกฎหมาย e-commerce ฉบับใหม่ของจีนจะช่วยสนับสนุนธุรกิจร้านออนไลน์ของ BEAUTY ในระยะยาว